

PROIECT DIDACTIC DE SCURTĂ DURATĂ

[bookmark: _heading=h.w2hkzu4i3xf0]Tema: Recapitularea materiei studiate la unitatea de conținut- Sistemul reproducător la om
Timpul: 45 minute
Tipul lecției:   de asimilare/ dobândire a cunoştinţelor noi
Competențe specifice disciplinei biologie: 
· utilizarea limbajului ştiinţific biologic în diverse contexte de comunicare referitor la structuri, procese, fenomene, legi, concepte;
- implicarea în activități de menținere a stării de sănătate proprii și a celor din jur prin aplicarea metodelor interactive, în vederea formării unui comportament sanogen.
Unități de competență: 
- estimarea  rolului sistemului reproducător;
-identificarea particularităţilor structurale şi funcţionale ale sistemului reproducător la om;
-descrierea proceselor de fecundaţie, gestaţie şi naştere la om;
-identificarea unor maladii sexual transmisibile la om;
-propunerea unor modalităţi de profilaxie a maladiilor sexual transmisibile la om.
Obiective operaționale:
La sfârșitul activității, elevul va fi capabil/va putea: 
O1: să formuleze o întrebare pertinentă și responsabilă adresa unui medic ginecolog sau urolog, demonstrând interes și respect față de sănătatea sistemului reproducător;
O2: să aplice, într-un context colaborativ și creativ, cunoștințele despre structura și funcțiile sistemului reproducător, procesele de fecundație, gestație și naștere, precum și despre riscurile asociate comportamentelor sexuale iresponsabile;
O3: să argumenteze o opinie personală despre responsabilitatea în sănătatea reproductivă, formulând un mesaj clar pentru colegii mai tineri.

Scenariul lecției
	Etape ale activității didactice
	O
	Demers acțional
	Timp
	Tehnologia realizării 


	Evocare
	



O1
	Profesorul salută elevii. Verifică prezenţa elevilor la lecţie. 
Creează condiţii optime pentru desfăşurarea lecţiei.
SD1 Formulați o întrebare pertinentă și responsabilă pe care ați adresa-o unui medic ginecolog sau urolog, demonstrând interes și respect față de sănătatea sistemului reproducător.
Ce întrebare aș pune unui medic ginecolog/urolog?
· Elevii scriu pe bilețele o întrebare relevantă și responsabilă despre sistemul reproducător.
· Se amestecă bilețelele și se extrag aleatoriu – se discută unele întrebări în clasă.
	2 min



5 min

	


Activitate frontală
Conversație euristică

	Realizarea sensului
	O2


















 
	SD2 Colaborați în echipe pentru a elabora și interpreta o scenetă educativă, în care să evidențiați  importanța responsabilității în raport cu sănătatea sistemului reproducător, integrând cunoștințe despre structura și funcțiile acestuia, procesele de fecundație, gestație și naștere, precum și riscurile și măsurile de prevenire a infecțiilor cu transmitere sexuală.
Grupa1: În fața testului de sarcină – despre consecințele lipsei de informare privind contracepția.
Grupa 2: O decizie în grabă– despre transmiterea HPV și evitarea consultației medicale.
Grupa 3: Tăcerea părinților, riscul copiilor – despre lipsa comunicării în familie pe tema sexualității.
Grupa 4: Sănătatea nu e tabu – despre importanța vizitei regulate la ginecolog/urolog.
Grupa 4: Planificarea e o alegere, nu un accident– despre importanța alegerii momentului pentru a avea un copil.
Instrucțiuni pentru elevi.
1. Pregătiți sceneta (max. 10 minute):
·  Prezentați pe scurt problema;
· Includeți două decizii posibile: una greșită, una corectă, cu efectele lor;
· Încheiați cu un mesaj clar despre responsabilitate și prevenție.
 2. Repetiție scurtă:
· Sceneta trebuie să dureze între 2–3 minute.
· Toți colegii trebuie să participe.
3. Prezentare în fața clasei:
· După prezentare, alte echipe pot pune întrebări.
· Profesorul oferă feedback scurt.
	
30 min

















	
Lucrul cu manualul
Activitate în grup
Joc de rol











	Reflecție
	O3






	SD3 Reflectați  asupra importanței informațiilor învățate despre sistemul reproducător, exprimând opinii personale argumentate privind responsabilitatea individuală și colectivă pentru menținerea sănătății reproductive și formulând un mesaj educativ adresat colegilor mai tineri.
· Care este ideea sau informația din această lecție pe care o considerați esențială pentru viața voastră personală? Justificați răspunsul.
· Ce responsabilități considerați că aveți față de voi înșivă și față de ceilalți în ceea ce privește sănătatea reproductivă?
· Dacă ați avea posibilitatea să transmiteți un mesaj colegilor mai mici despre sănătatea reproductivă, care ar fi acel mesaj?

	
6 min







	Lucrul cu manualul
Activitate în perechi
Reflecție ghidată

	Extindere
	


	De repetat unitatea de învăţare „Sistemul reproducător la om.” – test de evaluare sumativă.
	2 min
	Activitate frontală

















